**ΕΠΙΣΤΟΛΗ ΣΥΜΜΕΤΟΧΗΣ ΤΟΥ 5ου ΠΑΓΚΡΗΤΙΟΥ ΔΙΑΓΩΝΙΣΜΟΥ**

**ΔΗΜΟΣΙΟΓΡΑΦΙΚΩΝ ΔΕΞΙΟΤΗΤΩΝ.**

 O Σύλλογος Νεανικής Δημοσιογραφίας «Λευτέρης Δασκαλάκης», -σε συνεργασία με τους Συλλόγους Εκπαιδευτικών Πρωτοβάθμιας και Δευτεροβάθμιας Εκπαίδευσης Κρήτης- **παρατείνει την προθεσμία συμμετοχής** στον 5ο Παγκρήτιο Διαγωνισμό Δημοσιογραφικών Δεξιοτήτων «Τύπος και Ουσία» (2018-2019)**.**

**Νέα καταληκτική ημερομηνία αποστολής των συμμετοχών:**

**Τετάρτη 10 Απριλίου 2019**

**Υπενθυμίζουμε ότι στον διαγωνισμό υπάρχουν τέσσερις κατηγορίες:**

 **-**  **Σχολικό έντυπο:** αφορά στις **εφημερίδες και τα περιοδικά τάξεων ή σχολείων** που έχουν εκδοθεί κατά την τρέχουσα σχολική χρονιά 2018- 2019. Στην κατηγορία αυτή περιλαμβάνονται **και οι ηλεκτρονικές εφημερίδες, τα ηλεκτρονικά περιοδικά καθώς και όποια άλλη μορφή έντυπης αποτύπωσης μιας ομαδικής, δημοσιογραφικής σχολικής εργασίας.**

**- Μαθητικό ρεπορτάζ ή φωτορεπορτάζ:** Αφορά στην έρευνα γύρω από ένα θέμα ή εργασίες στο συγκεκριμένο είδος ρεπορτάζ το οποίο δημιουργείται από εικόνες και λεζάντες με σκοπό την εξιστόρηση ενός γεγονότος. Συνήθως αφορά σε φωτογραφικό υλικό και σε κάποιες περιπτώσεις βίντεο.

 \*Εκείνο το οποίο θεωρείται πολύ σημαντικό στοιχείο στο φωτορεπορτάζ είναι οι εκφράσεις στα πρόσωπα όπως και τα ιδιαίτερα χαρακτηριστικά στιγμιότυπα από τα γεγονότα καθώς και η εφευρετικότητα στις περιγραφές που συνοδεύουν τις φωτογραφίες .

 **- Μαθητική συνέντευξη:.** Συνέντευξη είναι η **συζήτηση** που έχει ένας δημοσιογράφος με ένα πρόσωπο ή πρόσωπα που για διάφορους λόγους έχουν προκαλέσει το ενδιαφέρον του κοινού.

 \*Στόχος της συνέντευξης, του ρεπορτάζ, αλλά και γενικά της δημοσιογραφίας είναι να αποκαλυφθεί η αλήθεια μέσα από τη ματιά του προσώπου που την ερευνά.

 -  **Μαθητικό άρθρο:** Στην κατηγορία αυτή θα ενταχθούν οι εργασίες εκείνες που δεν περιλαμβάνονται στις προηγούμενες δύο αλλά αποτελούν πρωτότυπες μορφές μαθητικής έκφρασης (χρονικά, αφιερώματα, λογοτεχνικές αναφορές) χωρίς υποχρεωτικά να αντιστοιχούν στον στενό ορισμό του «άρθρου».

- **Μαθητικού σκίτσο – γελοιογραφία:** Περιλαμβάνει σχέδια προσώπων ή πραγμάτων με γελοιογραφικό ή άλλο περιεχόμενο με στόχο τον χιουμοριστικό σχολιασμό της επικαιρότητας.

Παρακαλούμε **να δοθεί ιδιαίτερη βαρύτητα στις κατηγορίες Β, Γ, Δ και Ε που αναδεικνύουν την ατομική συμμετοχή μαθητών ή μικρών σχολικών ομάδων, ακόμα και στην περίπτωση που το σχολείο δεν έχει εκδώσει μαθητικό έντυπο.**

 Οι πιο πρωτότυπες εργασίες θα δημοσιευτούν στο περιοδικό «Τα κρητικόπουλα» (τεύχος 2) και στον Τύπο μέσα από διευρυνόμενες συνεργασίες του Συλλόγου με τοπικά ΜΜΕ.

 Οι εργασίες μπορούν να παραδίδονται ή να αποστέλλονται ατομικά ή ομαδικά -με την υποσημείωση «Για το Διαγωνισμό Τύπος και Ουσία»- στις παρακάτω διευθύνσεις ή στις έδρες των συνεργαζόμενων φορέων:

- **Ταχυδρομική:**

«Σύλλογος Νεανικής Δημοσιογραφίας»,

Φοίνικος 16, 71305, Ηράκλειο.

**- Ηλεκτρονική**: typoskaiousia@gmail.com

Τηλέφωνο επικοινωνίας: 6972-247002 (Δασκαλάκης Γιώργος)

 **Ηλεκτρονικά μπορείτε να διαβάσετε το περιοδικό «Tα κρητικόπουλα» (τεύχος 1) στον δικτυακό τόπο του Συλλόγου: www.typoskaiousia.gr**

Ηράκλειο, 26 Μαρτίου 2019

Η Οργανωτική Επιτροπή